

### APSTIPRINĀTS

Iepirkuma komisijas

2015.gada 12.maija sēdē

Protokols Nr. 1

ATKLĀTA KONKURSA NOLIKUMS

Bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā projekta „Latvijas Universitātes infrastruktūras modernizācija prioritāro virzienu studiju programmu attīstībai” (Nr. 2010/0114/3DP.3.1.2.1.1/09/IPIA/VIAA/029) ietvaros

**Iepirkuma identifikācijas numurs LU 2015/12\_ERAF**

2015

**VispārīgA informācija**

1. **Iepirkuma identifikācijas numurs** LU 2015/12\_ERAF
2. **Pasūtītāja nosaukums, adrese un rekvizīti:**

Latvijas Universitāte (turpmāk – Pasūtītājs)

Raiņa bulvāris 19, Rīga, LV 1586, Latvija,

Reģ. Nr. 3341000218, PVN reģ. Nr. LV90000076669.

Tālruņa Nr.: +371 67034666

Faksa Nr.: +371 67034676

Mājas lapa: www.lu.lv

Kontaktpersona: LU Attīstības un plānošanas departamenta projekta koordinators Harijs Strods, harijs.strods@lu.lv, tālrunis: 28348804.

1. **Komisija**

Iepirkuma procedūru veic ar Latvijas Universitātes 2014.gada 19.decembra rīkojumu Nr.1/365 izveidotā Iepirkuma komisija (turpmāk - Komisija).

1. **Iepirkuma procedūra**

Atklāts konkurss saskaņā ar Publisko iepirkumu likumu.

1. **Projekts, kura ietvaros tiek organizēta iepirkuma procedūra**

Eiropas Reģionālās attīstības fonda (turpmāk – ERAF) 3.1.2.1.1.apakšaktivitātes „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā, nodrošinot izglītības programmu apgūšanas iespējas arī personām ar funkcionāliem traucējumiem” projekts „Latvijas Universitātes infrastruktūras modernizācija prioritāro virzienu studiju programmu attīstībai”, vienošanās Nr.2010/0114/3DP/3.1.2.1.1/09/IPIA/VIAA/029 (turpmāk – Projekts).

1. **Iepirkuma priekšmets**
	1. Līguma priekšmets ir bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā Projekta ietvaros un ar šo preču piegādi saistītu pakalpojumu sniegšana saskaņā ar Nolikuma 3.pielikumā „Tehniskā specifikācija” noteikto apjomu un prasībām (turpmāk – Preces). CPV kods: 31640000-4 (iekārtas un aparatūra ar specifiskām funkcijām).
	2. Iepirkuma priekšmets nav sadlīts daļās. Pretendents var iesniegt piedāvājumu tikai par visu Nolikuma 3.pielikumā „Tehniskā specifikācija” noteikto Preču apjomu. Pretendents drīkst iesniegt tikai vienu piedāvājuma variantu. Pretendenti, kuru piedāvājums ir nepilnīgs vai ir iesniegti piedāvājuma varianti, tiks izslēgti no turpmākas dalības attiecīgajā daļā iepirkuma procedūrā.
	3. Iepirkuma priekšmeta izpildes (piegādes un uzstādīšanas) termiņš - 120 dienas pēc iepirkuma līguma stāšanās spēkā.
	4. Tehniskajā specifikācijā noteiktajos gadījumos, pretendentam Preču piegādes termiņā ir jāveic arī piegādāto Preču uzstādīšana, testēšana un Pasūtītāja  personāla apmācība par piegādātās Preces ekspluatāciju un pamatfunkciju izmantošanu.
	5. Iepirkuma priekšmeta piegādes vieta:Latvijas Universitātes jaunbūvētā ēkā “Dabaszinātņu akadēmiskais centrs”, Jelgavas ielā 1, Rīgā. Ēka atrodas būvniecības stadijā.
	6. Iepirkuma līgums stājas spēkā pēc abpusējas parakstīšanas un Nolikuma prasībām atbilstošas līguma izpildes spējas garantijas saņemšanas un ir spēkā līdz pušu saistību pilnīgai izpildei.
2. **Iepirkuma procedūras dokumentu pieejamība**
	1. Iepirkuma procedūras dokumentācijai ir nodrošināta tieša un brīva elektroniskā pieeja Pasūtītāja mājas lapā **www.lu.lv**.
	2. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas Nolikuma 2.punktā minētajā adresē, iepriekš sazinoties ar Nolikuma 2.punktā minēto kontaktpersonu.
	3. Pasūtītājs nodrošina iepirkuma procedūras dokumentācijas izsniegšanu drukātā veidā triju darbdienu laikā no ieinteresētā piegādātāja pieprasījuma saņemšanas, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
	4. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā www.lu.lv. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
3. **Papildu informācijas pieprasīšanas kārtība**
	1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu, e-pastu (kas norādīti Nolikuma 2.punktā), pieprasījumā ietverot iepirkuma procedūras nosaukumu un identifikācijas numuru. Pieprasījums, kas nosūtīts pa faksu vai e-pastu, vienlaikus nosūtāms arī pa pastu.
	2. Papildu informācija par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi tiks sniegta piecu dienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
	3. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja mājaslapā internetā, kurā ir pieejami iepirkuma procedūras dokumenti, norādot arī uzdoto jautājumu.
4. **Piedāvājuma iesniegšanas vieta, datums, laiks un kārtība**
	1. Piedāvājumi jāiesniedz Pasūtītājam, līdz **2015.gada 10.jūnija, plkst.11.00**, Latvijas Universitātes Saimniecības pārvaldē, Baznīcas ielā 5, 1.stāvā Torņkalna projekta birojā (ieeja pie automašīnu barjeras), darba laikā no plkst. 9:00 līdz 16:30, pārtraukums no 12:00 līdz 13:00.
	2. Ja ieinteresētais piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piedāvājuma piegādi piedāvājumu iesniegšanas vietā līdz Nolikuma 9.1.punktā noteiktā termiņa beigām.
	3. Piedāvājumi, kas iesniegti līdz Nolikuma 9.1.punktā norādītā piedāvājumu iesniegšanas termiņa beigām un noteiktajā vietā, netiek atdoti atpakaļ un tiek glabāti atbilstoši Publisko iepirkumu likuma prasībām, izņemot Publisko iepirkumu likuma 84.panta otrās daļas 3.punktā (aizliegts slēgt līgumu un atceltas iepirkuma procedūras dokumentos noteiktās prasības) vai trešajā daļā (lemts par pasākumiem konstatēto pakāpumu novēršanai) minētos gadījumus, kad Pasūtītājs neatver iesniegtos piedāvājumus un izsniedz vai nosūta tos atpakaļ pretendentiem. Pretendenta iesniegtie piedāvājumi, pamatojoties uz pretendenta iesniegumu, tiek atdoti, ja pretendents tos atsauc vai groza pirms piedāvājumu iesniegšanas termiņa beigām.
	4. Saņemot piedāvājumu, Pasūtītāja pārstāvis reģistrē piedāvājumu, fiksējot piedāvājumu iesniegšanas datumu un laiku.
	5. Jebkuri piedāvājumi, kurus pretendents atsauc līdz piedāvājumu iesniegšanas termiņa beigām vai Pasūtītājs saņems pēc piedāvājuma iesniegšanas termiņa beigām, netiks izskatīti un tiks neatvērti atdoti vai nosūtīti atpakaļ pretendentam.
5. **Piedāvājuma atvēršanas vieta, datums, laiks un kārtība**
	1. Piedāvājumu atvēršana notiks Latvijas Universitātes Saimniecības pārvaldē, Baznīcas ielā 5, 1.stāvā Torņkalna projekta birojā tūlīt pēc piedāvājumu iesniegšanas termiņa beigām, tas ir **2015.gada 10.jūnija, plkst.11.00.** Piedāvājumu atvēršana ir atklāta.
	2. Piedāvājumi tiks atvērti to iesniegšanas secībā, nosaucot pretendentu, piedāvājuma iesniegšanas laiku un piedāvāto cenu.

**DALĪBAS NOSACĪJUMI, KVALIFIKĀCIJAS UN TEHNISKĀ PIEDĀVĀJUMA PRASĪBAS IEPIRKUMA PROCEDŪRĀ**

1. **Nosacījumi dalībai iepirkuma procedūrā.**
	1. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:
		1. pretendents vai persona, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem:
			1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana,
			2. krāpšana, piesavināšanās vai noziedzīgi iegūtu līdzekļu legalizēšana,
			3. izvairīšanās no nodokļu un tiem pielīdzināto maksājumu nomaksas,
			4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
		2. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:
2. viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi;
3. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu;
	* 1. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros pretendentu ir atbrīvojusi no naudas soda vai naudas sodu samazinājusi;
		2. ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts;
		3. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
		4. pretendents ir sniedzis nepatiesu informāciju, lai apliecinātu atbilstību Nolikuma 11.punkta noteikumiem vai saskaņā ar Publisko iepirkumu likumu noteiktajām pretendentu kvalifikācijas prasībām, vai vispār nav sniedzis pieprasīto informāciju;
		5. uz personālsabiedrības biedru, ja pretendents ir personālsabiedrība, ir attiecināmi Nolikuma 11.1.1., 11.1.2., 11.1.3., 11.1.4., 11.1.5. vai 11.1.6.punktā minētie nosacījumi;
		6. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 11.1.2., 11.1.3., 11.1.4., 11.1.5. vai 11.1.6.punktā minētie nosacījumi.
	1. Ja pretendenta vai Nolikuma 11.1.7., vai 11.1.8. punktā minētās personas maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu, Pasūtītājs, izvērtējot iespējamos ekonomiskos riskus un ņemot vērā līguma priekšmetu, var lemt par Nolikuma 11.1.4.punkta nepiemērošanu.
	2. Pasūtītājs neizslēdz pretendentu no dalības iepirkuma procedūrā, ja:
		1. no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar Nolikuma 11.1.1.punktā un 11.1.2.punkta „a” apakšpunktā minētajiem pārkāpumiem, līdz piedāvājuma iesniegšanas dienai ir pagājuši trīs gadi;
		2. no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar Nolikuma 11.1.2.punkta „b” apakšpunktā un 11.1.3.punktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši.
	3. Pasūtītājs pārbaudi par Nolikuma 11.1.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	4. Pasūtītājs, lai samazinātu administratīvo resursu patēriņu piedāvājumu izvērtēšanai, ir tiesīgs pārbaudi saskaņā ar Nolikuma 11.6.punktu par Nolikuma 11.1.punktā noteikto pretendentu izslēgšanas gadījumu esamību atklātā konkursā veikt attiecībā uz visiem pretendentiem, kas iesnieguši piedāvājumu.
	5. Lai pārbaudītu, vai pretendents nav izslēdzams no dalības iepirkuma procedūrā Nolikuma 11.1.1., 11.1.2. un 11.1.3.punktā minēto noziedzīgo nodarījumu un pārkāpumu dēļ, par kuriem attiecīgā Nolikuma 11.1.punktā minētā persona sodīta Latvijā, kā arī Nolikuma 11.1.4. un 11.1.5.punktā minēto faktu dēļ, Pasūtītājs, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
		1. par Nolikuma 11.1.1., 11.1.2. un 11.1.3.punktā minētajiem pārkāpumiem un noziedzīgajiem nodarījumiem — no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot pretendenta un citu Nolikuma 12.1.punktā minēto personu piekrišanu;
		2. par Nolikuma 11.1.4.punktā minētajiem faktiem — no Uzņēmumu reģistra;
		3. par Nolikuma 11.1.5.punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un citu Nolikuma 11.1.punktā minēto personu piekrišanu.
	6. Atkarībā no atbilstoši šā Nolikuma 11.6.3.punktam veiktās pārbaudes rezultātiem Pasūtītājs:
		1. neizslēdz pretendentu no turpmākās dalības iepirkuma procedūrā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem pretendentam, kā arī šā Nolikuma 11.1.7., un 11.1.8. punktā minētajai personai nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē pretendentu par to, ka tam vai šā Nolikuma 11.1.7. un 11.1.8.punktā minētajai personai konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam, kā arī šā Nolikuma 11.1.7. un 11.1.8.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, Pasūtītājs pretendentu izslēdz no dalības iepirkuma procedūrā.
	7. Lai pārbaudītu, vai ārvalstī reģistrēts vai pastāvīgi dzīvojošs pretendents nav izslēdzams no dalības iepirkuma procedūrā saskaņā ar Nolikuma 11.1.punktu, Pasūtītājs, izņemot Nolikuma 11.9.punktā minēto gadījumu, pieprasa, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu neattiecas Nolikuma 11.1.punktā noteiktie gadījumi. Termiņu izziņu iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkuma procedūrā.
	8. Nolikuma 11.8.punktu nepiemēro tām Nolikuma 11.1.7., un 11.1.8. punktā minētajām personām, kuras ir reģistrētas Latvijā vai pastāvīgi dzīvo Latvijā un ir norādītas pretendenta iesniegtajā piedāvājumā. Šādā gadījumā pārbaudi veic saskaņā ar Nolikuma 11.6.punktu.
	9. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Nolikuma 11.1.punktā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas Nolikuma 11.1.punktā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas Nolikuma 11.1.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
4. **Kvalifikācijas prasības attiecībā uz pretendentu.**
	1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs.
	2. Pretendentam ir jābūt ražotāja pārstāvim, vai ražotāja autorizētam pārstāvim sagatavot bibliotēku radiofrekvences identifikācijas (turpmāk tekstā- RFID) sistēmu projektus, veikt to uzstādīšanu un apkopi.
	3. Pretendentam iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ir pieredze ar ne mazāk kā trīs (3) ieviestām bibliotēku RFID sistēmām un to vērtībai jābūt lielākai vai vienādai ar pretendenta finanšu piedāvājumā norādīto līgumcenu, kā arī vismaz vienai no šīm sistēmām jābūt integrētai ēkas drošības sistēmā.
	4. Pretendentam ir jābūt ieviestai kvalitātes kontroles sistēmai atbilstoši ISO 9001 un informācijas drošības vadības sistēmai atbilstoši ISO 27001 vai citi pretendenta iesniegti pierādījumi par līdzvērtīgu kvalitātes vadības pasākumu īstenošanu un informācijas drošības vadību.
	5. Pretendentam ir jābūt sertificētiem speciālistiem ar atbilstošu izglītību un profesionālo kvalifikāciju:
		1. Projekta vadītājs, atbildīgs par bibliotēkas RFID sistēmas ieviešanu:
			1. iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ir pieredze bibliotēku RFID sistēmu ieviešanā un projektu vadībā;
			2. iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ne mazāk par trīs (3) ieviestiem bibliotēku RFID sistēmu ieviešanas projektiem projekta vadītāja postenī un vismaz viena no šīm sistēmām integrēta ēkas drošības sistēmā.
			3. sistēmas ražotāja vai starptautiskas organizācijas izsniegts sertifikāts par projektu vadītāja profesionālo kvalifikāciju ar tiesībām sagatavot, vadīt un ieviest bibliotēku RFID sistēmu projektus;
			4. augstākā izglītība - bakalaura grāds, inženierzinātnēs, sabiedrības vadībā vai informācijas tehnoloģijās.
		2. Vismaz viens speciālists informāciju sistēmās:
			1. iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ir pieredze informāciju un/vai drošības sistēmu vadībā, integrācijā, projektu/darbu vadībā un uzturēšanā;
			2. iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ne mazāk par trim (3) ieviestiem informācijas tehnoloģiju vai drošības sistēmu projektiem serveros un/vai drošības sistēmu integrēšanas, vadības un/vai optimizācijas risinājumi;
			3. Microsoft sertificēts IT profesionālis (Microsoft Certified IT Professional-MCITP) vai līdzvērtīgas kvalifikācijas sertifikāts;
			4. Microsoft sertificēts risinājumu eksperts: serveru infrastruktūras (Microsoft Certified Solutions Expert: Server Infrastructure - MCSE) vai līdzvērtīgas kvalifikācijas sertifikāts;
			5. augstākā izglītība - bakalaura grāds, inženierzinātnēs, matemātikā vai informācijas tehnoloģijās.
		3. Vismaz viens bibliotēku RFID sistēmu uzstādīšanas un uzturēšanas inženieris:
			1. iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ir pieredze bibliotēku RFID sistēmu ieviešanā un tehniskajā uzturēšanā;
			2. iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ne mazāk par trīs (3) ieviestiem bibliotēku RFID sistēmu projektiem inženiera postenī un vismaz viena no šīm sistēmām integrēta ēkas drošības sistēmā un uzstādīta Latvijā;
			3. piedāvātās sistēmas ražotāja izsniegts sertifikāts bibliotēku RFID sistēmu ierīkošanai, tehniskai uzturēšanai un garantijas apkalpošanai;
			4. augstākā izglītība - bakalaura grāds, inženierzinātnēs.
5. **Prasības attiecībā uz pretendenta tehniskajām un profesionālajām spējām**
	1. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši Tehniskajām specifikācijām. Pretendents ir spējīgs veikt Preces garantijas nodrošināšanu.
	2. Pretendents var balstīties uz citu uzņēmēju iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmumu apliecinājumu vai vienošanos par nepieciešamo resursu nodošanu pretendenta rīcībā.

**PRASĪBAS PIEDĀVĀJUMA NOFORMĒŠANAI UN IESNIEGŠANAI**

1. **Prasības piedāvājuma noformēšanai un iesniegšanai.**
	1. Pretendenta piedāvājumam ir jāatbilst normatīvo aktu un Nolikuma prasībām. Piedāvājuma dokumentiem jābūt noformētiem atbilstoši Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām.
	2. Pretendentam piedāvājums jāiesniedz 2 (divos) eksemplāros - 1 (viens) oriģināls un 1 (viena) kopija, dokumentus kārtojot tādā secībā kā noteikti Nolikuma sadaļā „Pretendenta piedāvājumā iesniedzamie dokumenti”, klāt pievienojot satura rādītāju.
	3. Piedāvājums jāievieto aizlīmētā iepakojumā, uz kura jānorāda:
* Pasūtītāja nosaukumu un adresi:

*„Latvijas Universitātes Saimniecības pārvalde*

*Baznīcas iela 5, Rīga, LV-1010, Latvija”;*

* Pretendenta nosaukumu, reģistrācijas numuru (ja pretendents ir juridiska persona vai personālsabiedrība) vai personas kodu (ja pretendents ir fiziska persona) un adresi;
* Pretendenta kontaktpersonas vārdu, uzvārdu, tālruņa un faksa numuru;
* atzīmi „*Bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā projekta „Latvijas Universitātes infrastruktūras modernizācija prioritāro virzienu studiju programmu attīstībai” (Nr. 2010/0114/3DP.3.1.2.1.1/09/IPIA/VIAA/029) ietvaros*” (id.Nr. LU 2015/12\_ERAF);
* Neatvērt līdz **2015.gada 10.jūnija, plkst.11.00**.
	1. Piedāvājuma dokumenti jāiesien, jāsanumurē un jāapliecina caurauklojums. Piedāvājuma dokumentiem ir jābūt iesietiem kopā tā, lai tos nebūtu iespējams atdalīt nesabojājot.
	2. Pretendentam piedāvājums jāiesniedz latviešu valodā, izņemot Nolikuma 16.2.2.punktā prasīto. Ja kāds no piedāvājuma dokumentiem tiks iesniegts citā valodā, tam jāpievieno Pretendenta apstiprināts tulkojums latviešu valodā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
	3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot „Grozījumi” vai „At**s**aukums”.
	4. Pasūtītājs pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.
	5. Pretendents var iesniegt tikai 1 (vienu)piedāvājuma variantu.

**PRETENDENTA PIEDĀVĀJUMĀ IESNIEDZAMIE DOKUMENTI**

1. **Pretendenta kvalifikācijas dokumenti.**
	1. Pretendenta pieteikums dalībai iepirkuma procedūrā, atbilstoši Nolikuma 1.pielikumam. Pieteikumu paraksta Pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, pieteikumam jāpievieno pilnvaras oriģināls vai kopija.
	2. Ārvalstī reģistrēta vai pastāvīgi dzīvojoša pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesni**e**dz piegādātāju apvienība) komercdarbību reģistrējošas iestādes ārvalstīs izdotu reģistrācijas apliecību kopijas, ja attiecīgās valsts normatīvie tiesību akti paredz reģistrācijas dokumentu izsniegšanu. Informāciju, kas apliecina Latvijas Republikā reģistrēta pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) reģistrācijas komercreģistrā faktu, Pasūtītājs pārbaudīs Uzņēmumu reģistra interneta mājaslapā.
	3. Dokuments, kas apliecina pretendenta atbilstību Nolikuma 12.2.apakšpunktā noteiktajām prasībām.
	4. Pretendenta iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) izpildīto piegāžu līgumu saraksts, kas apliecina nolikuma 12.3.apakšpunktā minētās prasības. Piegāžu līgumu saraksts noformējams atbilstoši nolikuma 2.pielikumam, norādot tajā preču piegādes saturu, preču piegādes summu, piegādes saņēmēja nosaukumu, valsti, piegādes izpildes laiku un vietu, kontaktpersonas vārdu, uzvārdu, tālruņa numuru.
	5. Par katru piegādi, kas norādīta piegāžu līguma sarakstā atbilstoši nolikuma 12.3.apakšpunktam pretendents pievieno piegādes saņēmēja pozitīvu atsauksmi. Atsauksmes vēstulēs jābūt norādītam projekta nosaukumam, projekta īsam aprakstam, cenai un nodošanas datumam.
	6. Dokumenti, kas apliecina pretendenta atbilstību Nolikuma 12.4.apakšpunktā noteiktajām prasībām.
	7. Pretendenta piesaistīto speciālistu izglītību un profesionālo kvalifikāciju apliecinošu dokumentu kopijas atbilstoši Nolikuma 12.5.punktam.
	8. Ja līguma izpildē pretendents balstās uz citu uzņēmēju iespējām, pretendentam papildus jāiesniedz šo uzņēmumu apliecinājums vai vienošanās par nepieciešamo resursu nodošanu pretendenta rīcībā.
	9. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas visus dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt piegādes līgumu, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
2. **Tehniskais piedāvājums**
	1. Tehnisko piedāvājumu sagatavo un iesniedz saskaņā ar Nolikuma 3.pielikuma „Tehniskās specifikācijas” prasībām un atbilstošidotajai veidnei.
	2. Tehniskajā piedāvājumā Pretendentam jānorāda un jāiekļauj:
		1. informāciju par piedāvātās Preces nosaukumu, Preces ražotāja un modeļa nosaukumus, daudzumu, precīzus tehniskos parametrus atbilstoši Tehniskajā specifikācijā iekļautajām prasībām;
		2. ražotāja izdota tehniskā dokumentācija (ražotāja brošūras, tehnisko datu lapas u.c.) piedāvātajai precei, pēc kuras var pārliecināties par piedāvātās preces parametru atbilstību Tehniskās specifikācijas prasībām. Tehniskajai dokumentācijai ir jābūt latviešu vai angļu, valodā. Gadījumā, ja tā ir citā valodā, jāpievieno Pretendenta apliecināts tulkojums latviešu valodā;
		3. lapaspuses numuru pievienotajā ražotāja izdotajā tehniskajā dokumentācijā, kur var atrast atbilstību tehniskās specifikācijās iekļautajām prasībām. Ražotāja izdotajā tehniskajā dokumentācijā Pretendents atzīmē tās teksta daļas, kurās Pasūtītājs var pārliecināties par piedāvājuma atbilstību, saskaņā ar tā iesniegto tehnisko piedāvājumu.
	3. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajās specifikācijās.
	4. Visām Tehniskajās specifikācijās minētajām konkrētas izcelsmes iekārtām, ierīcēm, aprīkojumam, piederumiem un standartiem var tikt piedāvāti ekvivalenti, ja tiek sasniegti Tehniskajās specifikācijās iekļautie tehniskie rādītāji, funkcionālās un kvalitātes prasības.
3. **Finanšu piedāvājums**
	1. Finanšu piedāvājumu sagatavo un iesniedz, atbilstoši Nolikuma 4.pielikumā „Finanšu piedāvājums” dotajai veidnei.
	2. Finanšu piedāvājumā cena jānorāda euro (EUR) ar divām zīmēm aiz komata.
	3. Sagatavojot finanšu piedāvājumu,pretendents iekļauj visas izmaksas, kas saistītas ar projektēšanu, preču piegādi, uzstādīšanu un/vai sagatavošanu darbam, testēšanu, Pasūtītāja personāla apmācību un garantijas nodrošināšanu.
	4. Iepirkuma līgumcena netiks pārskatīta, ja slēdzot iepirkuma līgumu vai iepirkuma līguma laikā izrādīsies, ka pretendents cenā nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums.

**PRETENDENTU ATLASE, PIEDĀVĀJUMU atbilstības**

**pārbaude un izvēle**

1. **Pretendentu atlase, piedāvājumu atbilstības pārbaude un izvēle**
	1. Pretendentu atlasi un piedāvājumu atbilstības pārbaudi un izvēli Komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras Nolikumā izvirzītajām prasībām.
	2. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
	3. Ja Komisija konstatē, ka atbilstoši Publisko iepirkumu likuma 39. 1, 40., 41., 42., 43. un 44.panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
	4. Ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu.
	5. Komisija izslēdz pretendentu no dalības iepirkuma procedūrā, ja piedāvājums neatbilst Nolikumā izvirzītajām prasībām.
	6. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
	7. No piedāvājumiem, kas atbilst Nolikumā noteiktajām prasībām, Komisija izvēlas **piedāvājumu ar viszemāko cenu**.
	8. Ja pretendents, kurš atzīts par iepirkuma procedūras uzvarētāju, atsauc piedāvājumu vai nenoslēdz līgumu Pasūtītāja norādītajā termiņā, Komisija lemj par līguma slēgšanas tiesību piešķiršanu pretendentam ar nākamo zemāko piedāvāto līgumcenu, vai iepirkuma procedūras pārtraukšanu.

**LĪGUMA SLĒGŠANA**

1. **Līguma slēgšana**
	1. Ar izraudzīto pretendentu tiks slēgts līgums Publisko iepirkumu likuma 67.pantā noteiktajā kārtībā saskaņā ar Nolikuma noteikumiem un Nolikumam pievienoto iepirkuma līguma projektu (Nolikuma 6.pielikums „Iepirkuma līguma projekts”) un ievērojot pretendenta piedāvājumu. Līguma nosacījumi, slēdzot līgumu, var tikt precizēti tiktāl, lai tie nebūtu pretrunā līguma projekta nosacījumiem.
	2. Iesniedzot piedāvājumu, Pretendents pilnībā akceptē iepirkuma līguma projektu. Pretendenta iebildumi par Nolikumam pievienotā līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti. Pasūtītājs iepirkuma līgumu pirms tā noslēgšanas precizē atbilstoši tehniskajai specifikācija un attiecīgā pretendenta piedāvājumam.
	3. Pretendents nodrošina piedāvātās līgumcenas nemainīgumu precēm visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sagatavojot finanšu piedāvājumu.
	4. Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas LR Uzņēmumu reģistrā vai attiecīgās ārvalsts reģistrā.
	5. Izraudzītais Pretendents paraksta līgumu ne vēlāk kā 5 (piecu) darbdienu laikā pēc Pasūtītāja rakstveida pieprasījuma nosūtīšanas, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
	6. Ja izraudzītais Pretendents neparaksta līgumu Pasūtītāja noteiktajā termiņā izraudzītā Pretendenta vainas dēļ, Pasūtītājs to uzskata par atteikumu slēgt līgumu.
	7. Izraudzītajam Pretendentam jāiesniedz līguma izpildes spējas garantija atbilstoši Nolikuma 5.pielikuma „Garantijas noteikumi” prasībām 15 (piecpadsmit) dienu laikā pēc līguma parakstīšanas. Līgums stājas spēkā pēc Nolikuma prasībām atbilstošas līguma izpildes spējas garantijas saņemšanas.
2. **pielikumi**

Nolikumam ir šādi pielikumi, kuri ir Nolikuma neatņemama sastāvdaļa:

|  |  |
| --- | --- |
| 1.pielikums | * Pieteikums dalībai iepirkuma procedūrā
 |
| 2.pielikums | * Pretendenta veikto piegāžu saraksts
 |
| 3.pielikums | * Tehniskā specifikācija
 |
| 4.pielikums | * Finanšu piedāvājums
 |
| 5.pielikums | * Garantijas noteikumi
 |
| 6.pielikums | * Iepirkuma līguma projekts
 |

**Pielikums Nr.1**

Atklātā konkursa ar id.Nr. LU 2015/12\_ERAF nolikumam

**PIETEIKUMS DALĪBAI IEPIRKUMA PROCEDŪRĀ**

„Bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā projekta „Latvijas Universitātes infrastruktūras modernizācija prioritāro virzienu studiju programmu attīstībai” (Nr. 2010/0114/3DP.3.1.2.1.1/09/IPIA/VIAA/029) ietvaros”

**(**id.Nr. LU 2015/12\_ERAF**)**

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par pretendenta kontaktpersonu  |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šī pieteikuma iesniegšanu apliecinām savu dalību atklātā konkursā „Bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā projekta „Latvijas Universitātes infrastruktūras modernizācija prioritāro virzienu studiju programmu attīstībai” (Nr. 2010/0114/3DP.3.1.2.1.1/09/IPIA/VIAA/029) ietvaros”, (id.Nr. LU 2015/12\_ERAF).

Apliecinām, ka:

1. esam iepazinušies ar iepirkuma procedūras dokumentāciju, tajā skaitā arī ar iepirkuma līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav;
2. ja Pasūtītājs izvēlēsies šo piedāvājumu, apņemamies slēgt iepirkuma līgumu un pildīt visus līguma nosacījumus;
3. mūsu rīcībā ir visi nepieciešamie resursi savlaicīgai un kvalitatīvai līguma izpildei atbilstoši Tehniskajai specifikācijai;
4. mēs esam spējīgi veikt Preces garantijas nodrošināšanu;
5. visa iesniegtā informācija ir patiesa.

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums/ vieta: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  Z.V. |

*Ja pieteikumu dalībai iepirkuma procedūrā paraksta pretendenta pilnvarotā persona, tad piedāvājumam jāpievieno pilnvaras oriģināls vai kopija.*

**Pielikums Nr.2**

1. Atklātā konkursa ar id.Nr. Nr. LU 2015/12\_ERAF nolikumam
2.

**Pretendenta Veikto piegāžu saraksts**

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  Z.V. |

|  |  |  |  |  |
| --- | --- | --- | --- | --- |
| **Nr. p. k.** | **Preču saņēmējs, valsts** (kontaktinformācija)  | **Preču funkcionalitātes apraksts** | **Piegādes summa, EUR bez PVN** | **Piegādes laiks** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **Pielikums Nr.3**
2. Atklātā konkursa ar id.Nr. Nr. LU 2015/12\_ERAF nolikumam

### TEHNISKĀS SPECIFIKĀCIJAS

1. **Vispārīgie noteikumi.**
	1. Ja Tehniskajā specifikācijā (turpmāk tekstā - TS) norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst TS prasībām un parametriem un nodrošina TS prasīto darbību.
	2. Pretendentam piedāvājums jāiesniedz par visu iepirkuma apjomu.
	3. Visām Precēm ir jānodrošina 2 (divu) gadu garantija.
	4. TS nosaka vispārējas un detalizētas prasības bibliotēkas procesu automatizācijas un pašapkalpošanās sistēmas (turpmāk tekstā – Esošā sistēma) paplašināšanai, kas jau eksistē citās Latvijas Universitātes bibliotēkās (Bibliotēka Raiņa bulvārī (turpmāk tekstā - BRB), Bibliotēka Aspazijas bulvārī (turpmāk tekstā - BAB), Bibliotēka Kalpaka bulvārī (turpmāk tekstā - BKB). Esošās sistēmas paplašināšanu (turpmāk tekstā – Esošās sistēmas modernizācija vai saīsinājumā - ESM) jārealizē jaunajā Dabaszinātņu akadēmiskā centra Bibliotēkā (turpmāk tekstā – DACB), kas atradīsies Jelgavas ielā 1, Rīgā. TS nosaka ESM konfigurāciju, nepieciešamo aprīkojumu un veicamos darbus.
	5. ESM projektēšanas risinājumiem un darbiem jābūt sagatavotiem saskaņā ar šo TS, ražotāja pamatnostādnēm, spēkā esošajiem normatīvajiem aktiem un norādījumiem, kas regulē elektriskās inženierijas, signalizācijas un komunikācijas sistēmu projektēšanu, ieviešanu un drošību.

**1.Minimālās vispārīgās prasības**

1. tabula

|  |  |  |
| --- | --- | --- |
|  | **Prasības** | Pretendenta piedāvājums |
|  | Nepieciešamām ESM iekārtām ir jābūt saderīgām un integrētām ar Esošo sistēmu un kopā tām jādarbojas kā vienotai un veselai sistēmai atbilstoši TS prasībām. Kopā ar Tehnisko un finanšu piedāvājumu pretendentam jāiesniedz apraksts, kā piedāvātie ESM resursi (aparatūra un programmatūra) tiks saskaņoti un integrēti ar Esošo sistēmu, nodrošinot paplašinātās sistēmas nepārtrauktu darbību.  |  |
|  | Esošā sistēma, kas ir integrēta bibliotēkas informācijas sistēmā ALEPH500 un darbojas bibliotēkas struktūrvienībās kā vienota vesela sistēma, satur: a) drošības sistēmu 3M 9101 un 3M3501;b) 3M 895 un 3M 942 terminālus personāla darba stacijām;c) grāmatu saņemšanas–nodošanas pašapkalpošanās automātus 3M 8420 un 3M 7420. |  |
|  | Piedāvātām ESM sastāvdaļām ir jābūt, savstarpēji integrējamām, lai nodrošinātu to savietojamību un iespēju nākotnē pāriet uz jaunām programmaparatūras un programmatūras versijām. Kopā ar piedāvājumu piegādātājam jāiesniedz Esošās sistēmas ražotāja dokuments, kas apliecina tās saderību ar piegādātāja piedāvāto ESM. |  |
|  | ESM ir jāintegrē ar citām ēkas drošības sistēmām (apsardzes signalizācijas, videonovērošanas piekļuves kontroles, uguns detektoru drošības sistēmām), kas kopā darbojas saskaņā ar ESM trauksmes un statusa signāliem, nodrošinot bibliotēkas vienību (grāmatu) vai citu priekšmetu drošību un kontroli. ESM ir jāiekļauj kopējā ēkas uzraudzības sistēmā. Pretendentam kopā ar Tehnisko un finanšu piedāvājumu jāiesniedz detalizēts apraksts par procesu kā ESM darbosies integrēti ar citām ēkas drošības sistēmām. |  |
|  | ESM un tās sastāvdaļām pilnībā jāsakrīt ar fiziskajām un tehniskajām prasībām, kas uzskaitītas zemāk pievienotajās tabulās. Pretendentam kopā ar Tehnisko piedāvājumu jāiesniedz piedāvātās sistēmas ražotāja dokumentu kopijas, kas apliecina piedāvātās sistēmas atbilstību visām pasūtītāja izvirzītajām prasībām. Ražotāja izsniegtajos dokumentos jābūt atsaucēm uz konkrētiem avotiem (jānorāda dokumenta nosaukums, lappuses numurs) attiecībā uz katru pasūtītāja izvirzīto prasību. Lai novērtētu piedāvātās sistēmas pilnīgu atbilstību pasūtītāja izvirzītajām prasībām, iepirkuma komisijai ir tiesības pieprasīt piedāvātās ESM sistēmas darbības demonstrāciju saskaņā ar pasūtītāja izvirzītajām prasībām vai izmantot neatkarīgu ekspertu pakalpojumus.  |  |
|  | Pirms ESM uzstādīšanas jāizstrādā un jāiesniedz sistēmas tehniskais projekts, kurš jāsaskaņo ar Pasūtītāju. Tehniskā projektā jāiekļauj Esošā sistēma un tās integrācija ar ESM. |  |
| 7. | ESM aparatūrai ir jābūt ar 2 gadu garantiju. |  |

**2. ESM iekārtas un veicamo darbu uzskaitījums**

2. tabula

|  |  |  |  |
| --- | --- | --- | --- |
| Nr. | Preces vai pakalpojuma nosaukums | Saīsināts nosaukums | Daudzums |
|  | **Aparatūra un programmatūra** |  |   |
| 1.1. | RFID drošības vārti ar 1 eju, ar izejas bloķēšanu un tālvadības uzraudzību un kontroli | 1DV | 3 |
| 1.2. | RFID drošības vārti ar 5 ejām, ar izejas bloķēšanu un tālvadības uzraudzību un kontroli | 5DV | 2 |
| 1.3. | RFID Personāla darba stacija | PDS | 2 |
| 1.4. | Digitālais inventāra nolasītājs | DIN | 1 |
|  1.5.  | Pašapkalpošanās sistēma | PPS | 1 |
| 1.6. | Kontroles, uzraudzības un diagnostikas sistēma  | KUD | 1 |
| 1.7. | Bibliotēku informācijas sistēmas licences | BISL | 1 |
| 1.8. | RFID uzlīmes | RFIDU | 100000 |
| 1.9. | Uzstādīšanas komplekts | UK | 1 |
| 1.10. | Uzstādīšanas, konfigurācijas un integrācijas darbi | Darbi | 1 |

**3. Minimālās prasības attiecībā uz ESM sastāvdaļām**

**3.1**. **1DV**

3.1. tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | 1DV jābūt ar vienu eju, ar tuvāko izejas bloķēšanu un dubulto tālvadības uzraudzības un kontroles sistēmu. Kopā ar piedāvājumu ir jāiekļauj detalizēts apraksts par šo risinājumu. |  |
|  | 1DV ir jāatpazīst un jānolasa RFID tagu identifikācijas un drošības stāvokļa kodi. |  |
|  | 1DV jānodrošina vizuālo, audio un tālvadības brīdinājuma signālu raidīšanu nesankcionētas grāmatu iznešanas gadījumā. |  |
|  | 1DV jānodrošina iespēju mainīt avārijas signāla ilgumu, skaļumu un gaismas signāla krāsu. |  |
|  | 1DV jādarbojas patstāvīgā kontroles režīmā, tiem jāreaģē, apmeklētājiem pārvietojoties abos virzienos. |  |
|  | 1DV jānodrošina iespēju uzstādīt sekojošus trauksmes režīmus: * pārbaudīt tikai izejošos apmeklētājus;
* pārbaudīt tikai ienākošos apmeklētājus;
* pārbaudīt gan ienākošos, gan izejošos

apmeklētājus;* pārbaudīt apmeklētājus, kuri atrodas pie vārtiem.
 |  |
|  | 1DV (antenas augstums) nedrīkst būt mazāks par 1,75 m un ejas platums (attālums starp antenām) - ne mazāks kā 0,90 m. |  |
|  | 1DV jāspēj vienlaicīgi darboties ar vismaz 2 (diviem) dažādiem RFID kodu formātiem. |  |
|  | 1DV jānodrošina sistēmā lietoto RFID kodu konfigurācijas un iestatīšanas iespējas. |  |
|  | 1DV jānodrošina iespēju lietot sistēmu gan ar 1 (vienu) RFID kodu veidu, gan ar 2 (diviem) dažādiem RFID kodu veidiem. |  |
|  | 1DV jānodrošina iespēju mainīt konfigurācijas parametrus attālināti (lietojot datortīklu) un lokāli (izmantojot USB pieslēgumu). |  |
|  | 1DV jābūt savietojamiem darbam 10/100/1000 BASE-T datortīklā, kā arī jānodrošina iespēju nākotnē pievienot bezvadu tīkla moduli. |  |
|  | 1DV jābūt pilnīgi drošiem pret visu veidu magnētisko nesēju un elektronisko ierīču iedarbību. Bojājumi nav pieņemami. |  |
|  | 1DV jābūt aprīkotiem ar integrēto digitālo skaitītāju, kurš atsevišķi uzskaita ieejošos un izejošos apmeklētājus, kā arī veic kopējo (abos virzienos) apmeklētāju uzskaiti, kā arī nosūta informāciju uzraudzības sistēmai. |  |
|  | 1DV jābūt aprīkotiem ar diagnostikas sistēmu, kura nepārtraukti rāda, ka sistēma darbojas pareizi un bojājumu gadījumā uzrāda bojājuma kodu. |  |
|  | 1DV strāvas padeve tiek nodrošināta ar speciālu atslēgu, lai to aizsargātu no nesakcionētas atslēgšanas. |  |
|  | 1DV jānodrošina ekonomisks enerģijas patēriņa režīms. |  |
|  | Nepārtrauktās barošanas avots *(norādīt ražotāju un modeli)* ar parametriem, kas nav zemāki par:* 750 VA;
* spēja uzturēt darbību ne mazāk par 4 min;
* spēja darboties „Line interactive“ režīmā.
 |  |

**3.2**. **5DV**

3.2. tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | 5DV jābūt piecām ejām ar tuvāko izejas bloķēšanu un dubulto tālvadības uzraudzības un kontroles sistēmu. Kopā ar piedāvājumu ir jāpievieno detalizēts apraksts par šo risinājumu. |  |
|  | 5DV ir jāatpazīst un jānolasa RFID tagu identifikācijas un drošības stāvokļa kodi. |  |
|  | 5DV jānodrošina vizuālo, audio un tālvadības brīdinājuma signālu raidīšanu nesankcionētas grāmatu iznešanas gadījumā. |  |
|  | 5DV katrai ejai jābūt atsevišķi, neatkarīgi avārijas trauksmes signāli. |  |
|  | 5DV jānodrošina iespēju mainīt avārijas signāla ilgumu, skaļumu un gaismas signāla krāsu. |  |
|  | 5DV jādarbojas patstāvīgā kontroles režīmā, tiem jāreaģē, apmeklētājiem pārvietojoties abos virzienos. |  |
|  | 5DV vārtiem jānodrošina iespēju uzstādīt sekojošus trauksmes režīmus:• pārbaudīt tikai izejošos apmeklētājus;* pārbaudīt tikai ienākošos apmeklētājus;
* pārbaudīt gan ienākošos, gan izejošos apmeklētājus;
* pārbaudīt apmeklētājus, kuri stāv pie vārtiem.
 |  |
|  | 5DV (antenas augstums) nedrīkst būt mazāks par 1,75 m un katras ejas platums (attālums starp antenām) – ne mazāks kā 0,90 m. |  |
|  | 5DV jāspēj vienlaicīgi darboties ar vismaz 2 (diviem) dažādiem RFID kodu formātiem. |  |
|  | 5DV jānodrošina sistēmā lietoto RFID kodu konfigurācijas un iestatīšanas iespējas. |  |
|  | 5DV jānodrošina iespēju lietot sistēmu gan ar 1 (vienu) RFID kodu veidu, gan ar 2 (diviem) dažādiem RFID kodu veidiem. |  |
|  | 5DV jābūt iespējai mainīt konfigurācijas parametrus attālināti (lietojot datortīklu) un lokāli (izmantojot USB pieslēgumu).  |  |
|  | 5DV jābūt savietojamiem darbam 10/100/1000 BASE-T datortīklā, kā arī jānodrošina iespēju nākotnē pievienot bezvadu tīkla moduli. |  |
|  | 5DV jābūt pilnīgi drošiem pret citu veidu magnētisko nesēju un elektronisko ierīču darbību. Bojājumi nav pieņemami. |  |
|  | 5DV jābūt aprīkotiem ar integrēto digitālo skaitītāju, kurš atsevišķi uzskaita ieejošos un izejošos apmeklētājus, kā arī veic kopējo (abos virzienos) apmeklētāju uzskaiti, kā arī nosūta informāciju uzraudzības sistēmai. |  |
|  | 5DV jābūt aprīkotiem ar diagnostikas sistēmu, kura nepārtraukti rāda, ka sistēma darbojas pareizi un bojājuma gadījumā uzrāda bojājuma kodu. |  |
|  | 5DV strāvas padeve tiek nodrošināta ar speciālu atslēgu, lai to aizsargātu no nesakcionētas atslēgšanas. |  |
|  | 5DV jānodrošina ekonomisks enerģijas patēriņa režīms. |  |
|  | Nepārtrauktās barošanas avots *(norādīt ražotāju un modeli)* ar parametriem, kas nav mazāki par :* 750 VA;
* spēja uzturēt darbību ne mazāk par 4 min;
* spēja darboties „Line interactive“ režīmā.
 |  |

**3.3. PDS**

3.3. tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | PDS ir jānodrošina datu apmaiņa un integrācija ar BIS ALEPH, ko izmanto Esošā bibliotēkas sistēma. |  |
|  | PDS ir jānodrošina RFID tagu identifikācijas informācijas nolasīšanu, tās izmaiņu, kā arī svītrkoda nolasīšanu, konvertēšanu RFID kodā un ierakstīšanu RFID tagā. |  |
|  | PDS jāspēj vienlaicīgi darboties ar vismaz diviem dažādiem RFID kodu formātiem un jāatbilst ISO 28560 standarta prasībām. Ir jābūt iespējai iestatīt RFID formātus, nosakot to prioritāti. |  |
|  | Jānodrošina iespēju noregulēt darbības parametrus tā, lai izvairītos no daļēji vai kļūdaini nolasītu svītrkodu konvertēšanas. |  |
|  | PDS vienlaikus ir jādarbojas un jāspēj saņemt un izsniegt grāmatas gan ar RFID, gan ar svītrkodu un šīs darbības jāveic bez papildus sistēmas konfigurācijas. |  |
|  | PDS jānodrošina svītrkodu konvertāciju, veicot krājumu nolasīšanu ar skeneri, ievadot ar tastatūru vai nolasot svītrkodu sarakstu elektroniskā formā.  |  |
|  | Darbiniekam jābūt iespējai mainīt PDS darbības iestatījumus, lietojot saskarnes logu, biežāk lietotajām funkcijām (izsniegšana, saņemšana u.c.) jābūt pieejamām, izmantojot programmējamos slēdžus, tastatūras taustiņu kombinācijas un "karstos taustiņus". |  |
| 1.
 | PDS jānodrošina iespēju izvēlēties noklusēto iestatījumu darbības režīmu, uz kuru notiek pārslēgšanās pēc lietotāja izvēlēta laika intervāla. |  |
|  | PDS jāspēj darboties ar bibliotēkas krājuma vienību komplektiem (grāmatu kopiju komplektiem) un tajā pašā laikā jāpārbauda, vai komplekts ir pilns. Gadījumā, ja tiek konstatēts iztrūkums, PDS vispirms jāinformē bibliotekārs, pirms informācijas nosūtīšanas bibliotēkas informācijas sistēmai. |  |
|  | PDS ir jānodrošina iespēju mainīt drošības kodu statusu, neveicot komunikāciju ar bibliotēkas informācijas sistēmu. |  |
|  | Jābūt iespējai atslēgt RFID raidītāju, ja informācijas sistēmai nav nepieciešama krājumu identifikācija, lietojot RFID drošības tehnoloģiju. |  |
|  | PDS ir jānodrošina iespēju vienlaicīgi noteikt un nolasīt vairākas grāmatas ar RFID kodu vismaz 20 cm attālumā no antenas centra, kā arī parādīt informāciju uz monitora ekrāna. |  |
|  | PDS jābūt iespējai noteikt vēlamo lasīšanas/rakstīšanas attālumu no antenas. |  |
|  | PDS antenas izmēram jābūt ne mazākam par 285x285 mm. |  |
|  | PDS nolasītājam ir tāda specializēta virsmas forma un struktūra, kas novērš īpaši plāna materiāla dokumentu pielipšanu pie virsmas, tādējādi vismaz par 30% (trīsdesmit procentiem) nodrošinot mazāku antenas kontaktu ar krājumu vienības kopējo pilnās virsmas laukumu.  |  |
|  | PDS komplektā jāiekļauj svītrkodu lasītājs un RFID iekārta. Tiem jābūt savietojamiem ar piedāvājumā esošo datortehniku. Dators un monitors šajā iepirkumā netiek piegādāts. Piegādātājs norāda minimālās prasības attiecībā uz nepieciešamo datortehniku darba stacijām. |  |

**3.4.** DIN

3.4. tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | DIN jābūt daudzfunkcionālam RFID lasītājam, kas spēj veikt informācijas meklēšanu un darbu ar grāmatu krājumu, tajā pašā laikā atmiņā uzkrājot datus, kas saņemti veikto procedūru laikā. |  |
|  | DIN jāspēj darboties ar vairāku RFID formātu tagiem. |  |
|  | DIN jāspēj sakārtot un parādīt nodoto grāmatu atrašanās vietu krājumu plauktos grafiskā veidā. |  |
|  | DIN jāspēj ātri veikt plauktos esošo grāmatu krājumu noteikšanu, identificēt grāmatas, kas plauktā novietotas nepareizi, un identificēt grāmatas, kuras neatrodas tām paredzētajā vietā. |  |
|  | DIN jāspēj meklēt grāmatas saskaņā ar sagatavotajiem sarakstiem (piem., pieprasītās, nozaudētās, nodotās, kam piemērota maksa un kas apmaksātas u.tml.) vai konkrētu grāmatu saskaņā ar izvēlēto meklēšanas kritēriju.  |  |
|  | DIN meklēšanas funkcijai jādarbojas paralēli ar citām darbībām (krājumi, kārtošana, datu savākšana utt.) ar iespēju nepieciešamības gadījumā to atvienot. |  |
|  | DIN jāspēj verificēt RFID taga drošības koda statusu un, ja grāmatas informācijas nolasīšana nav notikusi pareizi, to nomainīt.  |  |
| 1.
 | DIN jāspēj vienlaicīgi skenēt un identificēt vairāku RFID tagu kodus.  |  |
|  | DIN jāspēj vienlaicīgi veikt vairākas atšķirīgas funkcijas (grāmatu krājumi plauktos, grāmatu meklēšana saskaņā ar sarakstu, RFID drošības koda verifikācija utt.) un saglabāt atmiņā dažādo veikto darbību rezultātus.  |  |
|  | DIN jāspēj apstiprināt katra RFID taga identifikāciju ar skaņas signālu un vizuāli.  |  |
|  | DIN jābūt atmiņai vismaz viena miljona skenēto RFID tagu datu uzglabāšanai. |  |
|  | DIN jābūt integrētai pašdiagnostikas sistēmai.  |  |
|  | DIN jābūt kompaktai bezvadu ierīcei ar barošanu no uzlādējama akumulatora, integrētu antenu, rokās paņemamu datoru un skārienjutīgu krāsainu monitoru. |  |
|  | DIN datora parametriem jābūt vismaz:* procesora ātrums - 800 MHz vai lielāks;
* atmiņa - 256MB DDR, 128 MB Flash Memory vai lielāka;
* ekrāna izšķirtspēja - 640 x 480 pikseļi vai lielāka;
* operētājsistēma - CE 6.0 vai jaunāka versija.
 |  |
|  | DIN jāsver ne vairāk kā 650 g, jābūt ergonomiskam un ērti lietojamam, turot to vienā rokā.  |  |
|  | DIN uzlādējamajam akumulatoram jānodrošina nepārtraukts nolasīšanas režīms vismaz 4 stundas. |  |
|  | DIN komplektācijā jāiekļauj akumulatora lādētājs.  |  |
|  | DIN komplektācijā jābūt iekļautai somai ierīces uzglabāšanai un tās pārvietošanai. |  |

**3.5** PPS

3.5 tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | PPS jānodrošina pašapkalpošanās funkciju bibliotēkas apmeklētājiem, jāspēj identificēt RFID tagus, mainīt drošības koda statusu, pieslēgties bibliotēkas informācijas sistēmai un nosūtīt tai veikto darbību rezultātus.  |  |
|  | PPS jāļauj veikt apstrādi daudziem RFID tagiem bez ierobežojumiem, kurus vienlaicīgi jāskenē un jāidentificē. |  |
|  | PPS jānodrošina bibliotēkas lasītājiem pašapkalpošanās iespēju - grāmatu nodošanu un saņemšanu saskaņā ar RFID kodiem un saskaņā ar svītrkodiem vienā un tajā pašā laikā, un šīs darbības jāspēj veikt bez papildus sistēmas konfigurācijas.  |  |
|  | PPS jānodrošina iespēja veikt grāmatas nodošanas termiņa pagarināšanu bez grāmatas iesniegšanas. PPS jābūt iespējai bloķēt šo funkciju. |  |
|  | PPS jāspēj funkcionēt ar vismaz 2 (diviem) dažādiem RFID kodu veidiem vienlaicīgi un darboties saskaņā ar ISO 28560 prasībām. |  |
|  | PPS jāspēj veikt pašapkalpošanās procedūru grāmatām, kas atrodas līdz 20 cm attālumam no antenas. |  |
|  | Savienojuma ar bibliotēkas informācijas sistēmu pārtrūkšanas gadījumā („bezsaistes” režīms) - PPS jāspēj veikt pašapkalpošanās procedūru autonomi, saglabājot veiktās procedūras ierakstus un, savienojumam atjaunojoties, nosūtīt tos uz bibliotēkas informācijas sistēmu.  |  |
|  | PPS jābūt iespējai uzstādīt apstrādes ierobežojumus „bezsaistes” režīmā.  |  |
| 1.
 | PPS nedrīkst atļaut pašapkalpošanās procedūras veikšanu saistības pret bibliotēku neizpildījušiem lasītājiem nobloķējot pašapkalpošanās procedūru, gadījumā, ja grāmata ir rezervēta citam lasītājam. Ir jābūt iespējai iestatīt šādu bloķēšanu arī „bezsaistes” režīmā. |  |
|  | PPS jābūt iespējai uzstādīt lasītāju identifikācijas metodi: saskaņā ar skenēto svītrkodu RFID, magnētiskajiem vai PIN kodiem vai iespējamajām šo kodu kombinācijām. |  |
|  | PPS jāspēj atpazīt Latvijas Universitātes Bibliotēkas un vienotās lasītāju kartes svītrkodus. |  |
|  | Jābūt iespējai paplašināt aprīkojuma funkcionalitāti, lai varētu skenēt cita veida lasītāju kartes (magnētiskās, tuvuma vai viedkartes).  |  |
|  | PPS saskarnē jābūt darbības demonstrācijas režīmam personāla apmācīšanai. |  |
|  | PPS jābūt iespējai personalizēt saskarni un mainīt fona attēlu.  |  |
|  | PPS jābūt pielāgojamām veicināšanas un animācijas funkcijām. |  |
|  | PPS aprīkojumam jābūt kā atsevišķi stāvošam automātam, ko salicis ražotājs, ar integrētu datoru, vismaz 19 collu skārienjūtīgu ekrānu, svītrkodu skeneri, čeku printeri ar fona apgaismojumu un RFID aprīkojumu. |  |
|  | PPS lietotājam jānodrošina animēta pamācība kā jāveic pašapkalpošanās procedūras un jāiesniedz darbību rezultāti.  |  |
|  | PPS jānodrošina iespēju izdrukāt čeku ar pilnu informāciju par veikto procedūru, pievienojot bibliotēkas identifikācijas datus, logo un citu svarīgu informāciju. |  |
|  | PPS jānodrošina iespēju izvēlēties:* izdrukāt čeku katrai grāmatai;
* izdrukāt tikai vienu čeku, neraugoties uz pašapkalpošanās grāmatu skaitu;
* neizdrukāt čeku;
* nosūtīt čeku pa e-pastu.
 |  |
|  | PPS jānodrošina personalizētu norādījumu un ziņojumu sagatavošanu atsevišķi katram lietotājam.  |  |
|  | PPS monitorā jāattēlo informācija par lietotāja statusu un grāmatu, kas saņemta no bibliotēkas informācijas sistēmas. Bibliotēkas personālam jābūt iespējai izvēlēties informāciju kāda tiks parādīta lasītājam uz ekrāna. |  |
|  | PPS jānodrošina saskarne latviešu un angļu valodā, jābūt iespējai pievienot vēl divas citas valodas, iegādājoties atbilstošu licenci. |  |
|  | Jānodrošina attālināta PPS uzraudzība un diagnostika caur tīmekli, iekļaujot tūlītēju e-pasta paziņojumu nosūtīšanu, pašapkalpošanās rādītāju kontroli, darbības traucējumu konstatēšanu, sistēmas konfigurāciju un iespēju iegūt statistikas datus katrai no PPS no jebkuras atrašanās vietas. Šīm funkcijām jābūt standarta un tām nav nepieciešams serveris. |  |
|  | PPS jānodrošina veiktspējas statistika, kurai var piekļūt attālināti caur tīmekli. Datiem jābūt sadalītiem atbilstoši nedēļas dienai un diennakts stundai, jāietver transakciju skaits, transakciju veids un veiksmīgas un neveiksmīgu transakcijas pa galvenajiem procesiem (izsniegums, nodošana, pagarināšana) un materiālu veidiem (grāmata u.tml.). |  |
|  | PPS jānodrošina aizsargātu lokālu un attālinātu administrēšanu. Administratora pieslēgšanos sistēmai jānodrošina vismaz ar šādu drošības līmeni: parole un identifikācijas karte, identifikācijas karte un PIN kods vai parole un PIN kods. |  |
|  | PPS jānodrošina tāda veida darbība, lai administrēšanas process neradītu pārrāvumus pašapkalpošanās procesā.  |  |
|  | PPS jābūt automātiskai ieslēgšanas/izslēgšanas funkcijai.  |  |
|  | PPS jābūt drošības sistēmai, lai novērstu neautorizētu pieslēgšanos, aprīkojuma ieslēgšanu vai izslēgšanu. Bibliotēkas personāla pieslēgšanos sistēmai jānodrošina vismaz ar šādu drošības līmeni: parole vai PIN kods, aprīkojuma izslēgšanai – vismaz ar ID karti. |  |
|  | Bibliotēkas personālam jānodrošina piekļuve ziņošanas funkcijām bez nepieciešamības pieslēgties ar personīgo karti vai paroli. |  |
|  | Lai izvairītos no PPS nesankcionētām pašizpildes darbībām, ir jānodrošina sistēmā notiekošo procedūru drošības pārbaude. Ja apmeklētājs, pārkāpjot lietošanas noteikumus un procedūras, cenšas izmantot pašapkalpošanās ierīci neatļautām darbībām (piem., mēģina reģistrēties vairākas reizes ar dažādām lasītāja kartēm), tad ierīce, atkarībā no šīm darbībām, spēj ierobežot lasītāja kartes darbību. |  |
|  | PPS jānodrošina tāds pašapkalpošanās režīms, ka lietotājs pats var piereģistrēties un pats izrakstīties. PPS administratoram jābūt iespējai nokonfigurēt sistēmu tādā režīmā, ka galīgā piereģistrēšanās un izrakstīšanās izvēle tiek piešķirta pašam bibliotekāram vai apmeklētājam.  |  |
|  | Jānodrošina automātiskus PPS drošības versijas atjauninājumus.  |  |
|  | PPS jābūt pašdiagnostikas sistēmai ar tās funkcionālo komponentu testiem.  |  |
|  | PPS jābūt aprīkotai ar nepārtrauktu barošanas piegādes nodrošinājumu (*precizēt ražotāju un modeli*) ar parametriem:* 750VA;
* 4 min pie pilnas slodzes;
* „Line interactive” arhitektūra.
 |  |

**3.6** KUD

3.6 tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | KUD jāuzstāda DACB un tai jānodrošina centralizēta ESM pārvaldība, veiktspējas kontrole, uzraudzība un diagnostika.  |  |
|  | KUD jābūt integrētai ar drošības vārtiem un pašapkalpošanās sistēmām un, nepieciešamības gadījumā, tikt papildinātai ar jaunām ierīcēm. DACB nodrošinās specializētu vai virtuālo serveri KUD uzstādīšanai. Piegādātājam jāiesniedz minimālās prasības serverim.  |  |
|  | KUD jāsatur funkcionālie moduļi aparatūras konfigurēšanai, aprīkojuma statusa uzraudzībai, aprīkojuma darbības kontrolei un diagnostikai. |  |
|  | KUD jānodrošina šādu datu izguvi: apmeklētāju skaits, kas ienākuši bibliotēkā; apmeklētāju skaits, kas izgājuši no bibliotēkas; kopējais apmeklētāju skaits. Jābūt iespējai sagatavot ziņojumus par bibliotēkas apmeklējumu konkrētā diennakts stundā, dienā, nedēļā, mēnesī, gadā.  |  |
|  | KUD jānodrošina detalizētus datus un ziņojumus (konkrētā stundā, dienā, nedēļā utt.) par transakciju skaitu, kas veiktas, izmantojot pašapkalpošanos katrā bibliotēkas filiālē un visās pašapkalpošanās sistēmās kopā.  |  |
|  | KUD jānodrošina detalizētus datus un ziņojumus (konkrētā stundā, dienā, nedēļā utt.) par grāmatu skaitu, ko apkalpojusi katra pašapkalpošanās sistēma un visa pašapkalpošanās sistēma kopumā.  |  |
|  | KUD jānodrošina detalizētus datus un ziņojumus (konkrētā stundā, dienā, nedēļā utt.) par lasītāju skaitu, kas veica pašapkalpošanos katrā no bibliotēkas filiālēm, izmantojot pašapkalpošanās sistēmu un visā pašapkalpošanās sistēmā kopumā.  |  |
| 1.
 | KUD jāspēj nodrošināt datu apkopojumu par visām pašapkalpošanās transakcijām, ko pašapkalpošanās sistēmas veikušas katrā no bibliotēkas filiālēm.  |  |
|  | KUD jānodrošina informāciju par sistēmas galveno komponentu statusu reālajā laikā SIP savienojumam, svītrkoda skenerim, printerim, skārienjūtīgajiem displejiem, RFID aprīkojumam. |  |
|  | Statusa uzraudzībai reālajā laikā jādarbojas neatkarīgi no pašapkalpošanās sistēmu skaita, kas uzstādītas vienā un tajā pašā vietā.  |  |
|  | Aparatūras uzraudzības sistēmai jānosūta e-pasta ziņojums bibliotēkas personālam vai jāparāda uz displeja informāciju par aparatūras statusa izmaiņām vai darbības efektivitātes izmaiņām. |  |
|  | Aparatūras statusa uzraudzības sistēmai jānodrošina iespēja savienoties ar citām tīkla ierīcēm un jāsniedz informācija par šo ierīču statusu.  |  |
|  | KUD konfigurācijas modulim jāpieļauj pašapkalpošanās sistēmas jebkādas konfigurācijas attālinātā kopijā citās tīkla pašapkalpošanās sistēmās.  |  |
|  | KUD konfigurācijas modulim jāļauj veikt brīdinājuma gaismas signāla krāsas maiņu 1DV un 5DV. |  |
|  | **Sistēmas integrācijas prasības** |  |
|  | ESM ir jāintegrē kopējā ēkas drošības un piekļuves kontrolessistēmā, un tai jābūt redzamai kopējā ēkas drošības un video novērošanas sistēmā.  |  |
|  | ESM jāspēj reaģēt uz bibliotēkas apmeklētāju darbībām un sistēmas aparatūras un programmatūras brīdinājumiem.  |  |
|  | ESM brīdinājumi un ESM iekārtas stāvokļa izmaiņas, kas ietekmē ESM drošības funkcijas, ir atsevišķi jānosaka un tām jābūt redzamām kopējā ēkas uzraudzības sistēmā.  |  |
|  | ESM durvju bloķēšanu jāspēj veikt ar tālvadības pulti. Uzraudzības sistēmai jābūt drošai pret ugunsgrēkiem un ārkārtas situācijas gadījumiem.  |  |
|  | Elektroniskās kontroles ierīcei (turpmāk tekstā – EKI) jānodrošina nepieciešamā saskarnes un darbību savietojamība starp sistēmām. Piegādātājam jānodrošina nepieciešamo EKI daudzumu. |  |

**3.7.** BISL

3.7 tabula

|  |  |  |
| --- | --- | --- |
|  | **Prasība** | **Pretendenta piedāvājums** |
|  | Ražotājs |  |
|  | Modelis |  |
|  | Ja kādam no ESM aprīkojumiem nepieciešama bibliotēku informācijas sistēmas licence, piegādātājam jānodrošina nepieciešamais licenču skaitu ar 24 mēnešu uzturēšanu.  |  |

**3.8. RFIDU**

3.8 tabula

|  |  |  |
| --- | --- | --- |
|  | **Prasības** | **Pretendenta piedāvājums** |
|  | Ražotājs |  |
|  | Modelis |  |
|  | RFIDU darbības frekvence – 13,56 MHz. |  |
|  | RFIDU atmiņa nedrīkst būt mazāka par 1024 bitiem. Vismaz 85% no tās ir jābūt pieejamai programmēšanai, ko izmantos sistēmas administrators. |  |
|  | RFIDU jāatbilst šādiem standartiem: ISO 18000-3 Mode 1, ISO 15693-3, ISO 28560, standarta RTF. |  |
|  | RFIDU jāspēj rakstīt / lasīt izdevuma identifikācijas kodu, izdevuma drošības stāvokļa kodu, papildus informāciju (piemēram, bibliotēkas identifikācijas kodu, izdevuma vietu plauktā, izdevuma veidu, izdevumu komplektu u.c.). |  |
|  | Jānodrošina iespēja pārprogrammēt RFIDU datu formātu. |  |
|  | RFIDU izmēriem jābūt vismaz 49x80mm un nedrīkst pārsniegt 82X50 mm. |  |
|  | Minimālais pieļaujamais liekuma rādiuss nav lielāks par 30 mm. |  |
|  | RFIDU nolasījuma cikliem skaits – neierobežots, ierakstīšanas cikli ne mazāk kā 100 000. |  |
| 1.
 | Ir jābūt nodrošinātai ilgtermiņa RFIDU lietošanas garantijai visu grāmatu kalpošanas laiku. Piegādātājam jāiesniedz materiāli, lai pierādītu uzticamību ražotāja nodrošināšanas paņēmieniem un RFIDU novecošanās testa rezultātus skaitļos un diagrammās. |  |
|  | RFIDU jāpiegādā 100% pārbaudītas, sliktam tagam jābūt marķētam vai noņemtam. |  |
|  | Ir jābūt iespējai uzdrukāt uz RFIDU tekstu, grafiku vai kodētu informāciju. |  |
|  | RFIDU jādarbojas temperatūras diapazonā no -20˚C līdz +70˚C. |  |

**3.9. UK**

3.9. tabula

|  |  |  |
| --- | --- | --- |
|  | **Prasība** | **Pretendenta piedāvājums** |
|  | Piegādātājam jāparedz un jānodrošina visi nepieciešamie papildus materiāli, kas nepieciešami, lai nodrošinātu sistēmas montāžu un instalāciju ekspluatācijas vietā (ieskaitot transportu). |  |

**3.10. Darbi**

3.10. tabula

|  |  |  |
| --- | --- | --- |
|  | **Prasība** | **Pretendenta piedāvājums** |
|  | Piegādātājam visi nepieciešamie darbi ESM aprīkojuma uzstādīšanai un konfigurācijai, integrācijai ar Esošo sistēmu jāveic uz vietas. Piegādātājam ir jāiesniedz detalizēts apraksts par veicamajiem darbiem ESM integrācijai ar esošajām sistēmām un citām ēkā uzstādītajām drošības sistēmām un jānodrošina personāla (vismaz 4 (četru) pasūtītāja nozīmētu darbinieku) apmācība darbam ar ESM.  |  |

**Pielikums Nr.4**

1. Atklātā konkursa ar id.Nr. LU 2015/12\_ERAF nolikumam

### FINANŠU PIEDĀVĀJUMS

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs un datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šī piedāvājuma iesniegšanu apliecinām, ka nodrošināsim Preču piegādi atbilstoši atklātā konkursa „Bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā projekta „Latvijas Universitātes infrastruktūras modernizācija prioritāro virzienu studiju programmu attīstībai” id.Nr LU 2015/12\_ERAF nolikumā izvirzītajām prasībām, tai skaitā, Tehniskajā specifikācijā izvirzītajām prasībām.

|  |  |  |  |  |  |
| --- | --- | --- | --- | --- | --- |
| **Nr.** | **Preces vai pakalpojuma nosaukums** | **Daudzums** | **Garantija mēnešos** | **Cena EUR bez PVN 21%****(vienai vienībai)** | **Kopējā cena EUR bez PVN 21%** |
| 1 |  |  |  |  |  |
| 2 |  |  |  |  |  |
| ... |  |  |  |  |  |
| **Kopējā līgumcena bez PVN** |  |
| **PVN 21%** |  |
| **Kopējā cena ar PVN** |  |

Piedāvājuma kopēja līgumcena vārdos bez PVN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārdos PVN 21% apmērā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kopā summa vārdos ar PVN 21% apmērā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinām, ka piedāvātajā līgumcenā ir iekļautas visas ar Preču un pakalpojumu piegādi saskaņā ar Tehnisko specifikāciju, saistītās izmaksas (tai skaitā, iespējamie sadārdzinājumi līguma darbības laikā), lai nodrošinātu kvalitatīvu līguma izpildi pilnā apmērā saskaņā ar Pasūtītāja izvirzītajām prasībām.

Paraksttiesīgās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums/ vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Z.V.

**Pielikums Nr.5**

Atklātā konkursa ar id.Nr. LU 2015/12\_ERAF nolikumam

**Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:**

1. **Līguma izpildes garantijai** jābūt kredītiestādes, kas ir tiesīga sniegt pakalpojumus Latvijas Republikā, izdotai garantijai. Garantijā obligāti jābūt iekļautiem šādiem noteikumiem un nosacījumiem:
	1. garantijas devējs apņemas samaksāt Pasūtītāja pieprasīto summu garantijas summas robežās, pēc pirmā rakstiskā Pasūtītāja pieprasījuma, kurā Pasūtītājs norādījis, ka Izpildītājs nav izpildījis noslēgtā iepirkuma līguma saistības;
	2. garantijas devējs apņemas samaksāt Pasūtītājam visu garantijas summu, ja Izpildītājs ne vēlāk kā 10 (desmit) darba dienas pirms garantijas termiņa beigām nav pagarinājis šo garantiju līgumā noteiktajā termiņā un kārtībā;
	3. garantija ir spēkā 10 (desmit) dienas pēc līgumā paredzēto preču piegādes.
	4. garantijas summa ir 5% (piecu procentu) apmērā no līgumcenas bez PVN attiecīgajā iepirkuma priekšmeta daļā;
	5. garantija ir neatsaucama;
	6. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
	7. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
2. **Avansa garantijai** jābūt kredītiestādes, kas ir tiesīga sniegt pakalpojumus Latvijas Republikā izdotai garantijai. Garantijā obligāti jābūt iekļautiem šādiem noteikumiem un nosacījumiem:
	1. garantijas devējs apņemas samaksāt Pasūtītāja pieprasīto summu garantijas summas robežās, pēc pirmā rakstiskā Pasūtītāja pieprasījuma, kurā Pasūtītājs norādījis, ka Izpildītājs nav līgumā noteiktā kārtībā atmaksājis avansu pieprasītās summas apjomā;
	2. garantijas summa ir vienāda ar avansa summu;
	3. garantijas summu var samazināt atbilstoši atmaksātajai avansa summai, atskaitot to no Izpildītāja izrakstītajos rēķinos minētajām summām;
	4. garantija jābūt spēkā no avansa maksājuma datuma līdz laikam, kad Izpildītājs paredzējis pilnībā atmaksāt avansa summu un vēl 28 dienas;
	5. garantija ir neatsaucama;
	6. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
	7. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
3. **Garantijas laika** garantija jāiesniedz 10 dienu laikā pēc tam, kad Pasūtītājs ir parakstījis Aktu par preču pieņemšanu un tai jābūt kredītiestādes, kas ir tiesīga sniegt pakalpojumus Latvijas Republikā, izdotai garantijai. Garantijā obligāti jābūt iekļautiem šādiem noteikumiem un nosacījumiem:
	1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Izpildītājs nepilda līgumā noteiktās garantijas saistības;
	2. garantijas summa ir 5 (pieci) % apmērā no līgumcenas bez PVN;
	3. garantija ir spēkā visā garantijas termiņa laikā;
	4. garantija ir neatsaucama;
	5. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
	6. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
4. **Pielikums Nr.6**
5. Atklātā konkursa ar id. LU 2015/12\_ERAF nolikumam

(**IEPIRKUMA LĪGUMA PROJEKTS)**

Iepirkuma līgums Nr. \_\_\_\_\_\_\_

Rīgā, 2015.gada \_\_\_\_\_\_\_\_\_\_\_\_\_.

**<**Pasūtītāja nosaukums**>**, turpmāk Pasūtītājs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurš darbojas saskaņā ar nolikumu, no vienas puses un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** turpmāk Izpildītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz \_\_\_\_\_\_\_\_\_\_\_\_ pamata, no otras puses, kopā saukti „Puses” saskaņā ar Iepirkuma procedūras “Latvijas Universitātes infrastruktūras modernizācija prioritāro virzienu studiju programmu attīstībai” (id.Nr LU 2015/12\_ERAF) rezultātiem, bez maldības, viltus un spaidiem noslēdz šādu Līgumu, par turpmāk minēto:

**Definīcijas**

**Akts -** pieņemšanas nodošanas akts, kas apliecina, ka Prece vai kāda tās daļa ir Piegādāta saskaņā ar Līguma noteikumiem vai tiek konstatēti Defekti.

**Defekti –** Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Nolikumam, Izpildītāja iesniegtajam piedāvājumam vai Līgumam.

**Iepirkuma procedūra** - atklāts konkurss „Bibliotēkas procesu automatizācijas un pašapkalpošanās risinājuma piegāde Dabaszinātņu akadēmiskajam centram Torņakalnā projekta „Latvijas Universitātes infrastruktūras modernizācija prioritāro virzienu studiju programmu attīstībai”, iepirkumu identifikācijas Nr. LU 2015/12\_ERAF.

**Līgums –** šis līgums ar visiem tā pielikumiem, iespējamajiem papildinājumiem un grozījumiem.

**Līguma summa –** maksimāli iespējamā maksa par Preču Piegādi Līgumā noteiktajā kārtībā un apmērā.

**Nolikums** – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem, tajā skaitā tehniskā specifikācija.

**Pārstāvis -** Pasūtītāja vai Izpildītāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.

**Prece** – bibliotēkas procesu automatizācijas un pašapkalpošanās risinājumi, par kuru piegādi un uzstādīšanu saskaņā ar Nolikumu, Izpildītāja iesniegto piedāvājumu tiek slēgts Līgums.

**Piegāde -** Preces piegāde, uzstādīšana un citi darbi saskaņā ar Līguma noteikumiem.

**Vienošanās** – 2010.gada 17.maijā noslēgtā vienošanās par Eiropas Reģionālās attīstības fonda projekta „Latvijas Universitātes infrastruktūras modernizācija prioritāro virzienu studiju programmu attīstībai” īstenošanu Nr.2010/0114/3DP/3.1.2.1.1/09/IPIA/VIAA/029, ieskaitot visus tās pielikumus un turpmākos grozījumus.

vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.

1. **Līguma priekšmets**
	1. Pasūtītājs pasūta, bet Izpildītājs par Līgumā noteiktu samaksu Piegādā Preci un Pasūtītājs apņemas pirkt, saņemt, un apmaksāt Preci Līgumā noteiktajā termiņā, kartībā un apmērā.
	2. Prece tiek Piegādāta atbilstoši Nolikumam (Līguma 1.pielikums), Izpildītāja Tehniskajam piedāvājumam (Līguma 2.pielikums) un Finanšu piedāvājumam (Līguma 3.pielikums), Līguma noteikumiem un Latvijas Republikā spēkā esošajiem normatīvajiem aktiem.
	3. Izpildītājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces oriģināliepakojumā.
2. **Līguma summa un norēķinu kārtība**
	1. Līguma summa par Preces Piegādi bez PVN ir EUR \_\_\_\_\_\_\_\_\_\_\_ (summa vārdiem).

Līguma summa visā Līguma darbības laikā nav maināma.

* 1. Papildus Līguma summai Pasūtītājs maksā Izpildītājam PVN, kas ir EUR \_\_\_\_\_\_\_ (summa vārdiem) normatīvajos aktos noteiktajā kārtībā un apmērā PVN (norādīt procentu).
	2. Izpildītāja Finanšu piedāvājumā (Līguma 3.pielikums), iekļautās vienību cenas ir nemainīgas visā Līguma darbības laikā. Pasūtītājs maksā Izpildītājam tikai par faktiski Piegādāto Preci.
	3. Izpildītājam pēc Līguma noslēgšanas ir iespēja saņemt avansa maksājumu, kas nav lielāks kā 20% (divdesmit procenti) apmērā no Līguma summas, t.i., EUR \_\_\_\_\_\_\_\_\_\_ (summa vārdiem), kurš tiek izmaksāts saskaņā ar Izpildītāja izrakstīto rēķinu 30 (trīsdesmit) darba dienu laikā pēc atbilstoša rēķina un bankas garantijas par avansa summu saņemšanas, ja iesniegtā garantija atbilst Līguma 4.pielikuma prasībām, pārskaitot naudu Izpildītāja norādītajā bankas kontā. Avansu atmaksā proporcionāli veiktajām Piegādēm vai ātrāk.
	4. Samaksu par veiktajām Piegādēm Pasūtītājs veic 30 (trīsdesmit) dienu laikā pēc Preces Piegādes rēķina saņemšanas, Akta abpusējas parakstīšanas un pēc Preces garantijas laika nodrošinājuma apliecinājuma, kas iesniegts atbilstoši Līguma 4.pielikuma noteikumiem, saņemšanas, pārskaitot naudu Izpildītāja norādītājā bankas kontā. Ja Piegāde tiek veikta pa daļām, garantijas laika nodrošinājums iesniedzams pie pirmās Piegādes daļas, attiecīgi nodrošinot garantijas laika nodrošinājuma spēkā esamību visā Preces garantijas laikā.
	5. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	6. Izpildītājs, sagatavojot Aktu un rēķinu, tajā iekļauj informāciju ar **projekta pilnu nosaukumu un numuru** (norādīts Līguma preambulā), **iepirkuma nosaukumu un identifikācijas numuru**, kā arī **Līguma datumu un numuru**. Ja Izpildītājs nav iekļāvis šajā Līguma punktā noteikto informāciju Aktā un rēķinā, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu. Šajā punktā paredzēto tiesību izmantošana neapmaksāt Izpildītāja rēķinu nav uzskatāma par savlaicīgu rēķinu nesamaksu, kas dod Izpildītājam tiesības saņemt līgumsodu vai jebkādu zaudējumu atlīdzību.
1. **Preces piegādes noteikumi un termiņi**
	1. Izpildītājs Preces Piegādi veic pēc Līguma parakstīšanas, bet ne vēlāk 120 dienu laikā no Līguma noslēgšanas brīža. Preču piegāde jāsaskaņo ar Pasūtītāju. Preču Piegāde var tikt veikta pa daļām.
	2. Preces Piegādes adrese ir <adrese, telpa>.
	3. Ne vēlāk kā 5 (piecas) darba dienas pirms attiecīgās Preces Piegādes, Izpildītājam ir pienākums saskaņot ar Pasūtītāju Preces piegādes laiku. Preču piegādes adreses maiņas gadījumā Pasūtītājs Izpildītāju rakstiski informē iespējami īsākā laikā, bet ne vēlāk kā vienu darba dienu pirms Preces Piegādes. Ne vēlāk kā 10 (desmit) darba dienas pēc Līguma noslēgšanas Izpildītājs iesniedz Pasūtītājam saskaņošanai darbu izpildes un Preču piegāžu grafiku.
	4. Jebkādas izmaksas, kas saistītas ar Preču Piegādi, ir ietvertas līguma cenā un Pasūtītājam tās nav atsevišķi jāatlīdzina Izpildītājam.
	5. Līgums stājas spēkā pēc abpusējas parakstīšanas un nolikuma prasībām atbilstošas līguma izpildes garantijas saņemšanas un ir spēkā līdz <datums> (ieskaitot) vai līdz abpusējai saistību izpildei.
2. **Preces pieņemšanas kārtība**
	1. Izpildītājs Preces Pasūtītājam nodod kopā ar dokumentāciju, kas satur Preces raksturojumu, īpašības,uzglabāšanas un lietošanas noteikumus – Instrukcijas, rokasgrāmatas papīra formātā vai CD latviešu valodā. Preces atbilstību rēķinā norādītajam Pasūtītājs apstiprina ar savu parakstu uz rēķina. Preces nodošana Pasūtītājam tiek fiksēta ar rēķinu, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar rēķinu Izpildītājs iesniedz Pasūtītājam no savas puses parakstītu Aktu (Līguma 6.pielikums) par Preces piegādi.
	2. Pasūtītājs Preces un Piegādes atbilstību Līguma noteikumiem pārbauda 15 (piecpadsmit) darba dienu laikā pēc Preces nodošanas un attiecīga Akta no Izpildītāja saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes kvalitātes neatbilstību Līguma noteikumiem. Ja šajā punktā noteiktajā termiņā Defekti netiek konstatēti, Pasūtītājs paraksta Aktu.
	3. Ja Pasūtītājs, pārbaudot Preci vai Piegādes atbilstību, konstatē Defektus, vai Izpildītājs Līguma 3.1.apakšpunktā noteiktajā termiņā piegādājis Preces daļu no Preču kopējā apjoma, tiek noformēts Defektu akts un nosūtīts Izpildītājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
	4. Izpildītājs uz sava rēķina novērš konstatētos Defektus Pušu saskaņotā termiņā, bet ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
	5. Jebkādu Defektu aktā minēto Defektu novēršanu Izpildītājs veic par saviem līdzekļiem un Pasūtītājam nav pienākums atlīdzināt Izpildītājam jebkādus tā izdevumus, kas radušies saistībā ar Defektu novēršanu.
	6. Ja Pasūtītājs ir konstatējis Defektus, kurus Izpildītājs neatzīst par Defektiem un Defektu konstatēšanai var būt nepieciešamas īpašas zināšanas, Pasūtītājus Preču novērtēšanai ir tiesīgs pieacināt ekspertu. Eksperta vērtējums ir saistošs gan Izpidītājam, gan Pasūtītājam.
	7. Ja pieaicinātais eksperts konstatē, ka Preču Defekti radušies Izpildītāja vainas dēļ, Izpildītājs novērš Defektus par saviem līdzekļiem, kā arī atlīdzina ar eksperta pieaicināšanu saistītos izdevumus Pušu saskaņotā termiņā. Ja Puses nespēj vienoties par izdevumu, kas saistīti ar eksperta pieacināšanu, atlīdzināšanas termiņu vai arī Izpildītājs neatlīdzina izdevumus noteiktajā termiņā, Puses vienojas, ka šos izdevumus Pasūtītājs noraksta no Izpildītajam izmaksājamajām summām.
	8. Īpašuma tiesības uz Preci pāriet Pasūtītājam ar Akta abpusējas parakstīšanas brīdi. Līdz Akta parakstīšanai no Pasūtītāja puses Izpildītājs atbild par Preču drošību, to fizisko un tehnisko stāvokli.
3. **Pasūtītāja tiesības un pienākumi**
	1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Izpildītāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
	4. Pasūtītājam ir pienākums pirms Līguma izpildes uzsākšanas iepazīstināt Izpildītāju ar Pasūtītāja iekšējās kārtības un ugunsdrošības noteikumiem Pasūtītāja teritorijā un telpās.
4. **Izpildītāja tiesības, pienākumi un garantijas**
	1. Izpildītājs apņemas veikt kvalitatīvu savlaicīgu un atbilstošu Preču Piegādi Līgumā noteiktajā kārtībā saskaņā ar Nolikumu (Līguma 1.pielikums), Izpildītāja Tehnisko piedāvājumu (Līguma 2.pielikums) un Finanšu piedāvājumu (Līguma 3.pielikums), Līguma noteikumiem un Latvijas Republikā spēkā esošajiem normatīvajiem aktiem.
	2. Izpildītājs, veicot piegādi, apņemas ievērot ražotāja un Latvijas Republikas normatīvo aktu noteiktās Preču transportēšanas, uzstādīšanas un nodošanas ekspluatācijā prasības.
	3. Izpildītājs, veicot piegādi, apņemas savākt no Pasūtītāja un nodrošināt Preču iepakojuma utilizāciju videi draudzīgā veidā par saviem līdzekļiem.
	4. Izpildītājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	5. Izpildītājs apņemas veikt vismaz 4 (četru) Pasūtītāja nozīmētu darbinieku apmācību darbam ar piegādātajām Precēm atbilstoši Līguma 2.pielikumā „Tehniskais piedāvājums” noteiktajam.
	6. Izpildītājam Pasūtītāja darbinieku instruktāžai jāizmanto kvalitatīva, pilnvērtīga, kompetenta un uzskatāma informācija par Precēm (darbs ar Preci, funkcionālās īpašības, iespējas u.c.).
	7. Izpildītājs pēc instruktāžas veikšanas iesniedz Pasūtītājam Izpildītāja parakstītu apmācību veikšanu apliecinošu dokumentu.
	8. Izpildītājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus, ar kuriem Izpildītājs tiek iepazīstināts pirms piegādāto Preču uzstādīšanas uzsākšanas.
	9. Izpildītājs ir atbildīgs par to, lai tā personāls, piesaistītie apakšuzņēmēji vai jebkādas citas trešās personas, kas kopā ar Izpildītāju nodrošina Līguma izpildi, ievēro darba drošības prasības un citus Pasūtītāja norādījumus. Ne pie kādiem apstākļiem Pasūtītājs nav atbildīgs par sekām un zaudējumiem, kas Izpildītājam, tā personālam, piesaisītajiem apakšuzņēmējiem vai jebkādām citām trešajām personām, kas kopā ar Izpildītāju nodrošina Līguma izpildi, vai trešajām personām rodas no tā, ka Izpildītāja personāls, piesaistītie apakšuzņēmēji vai jebkādas citas trešās personas, kas kopā ar Izpildītāju nodrošina Līguma izpildi, pārkāpj vai neievēro darba drošības prasības vai Pasūtītāja norādījumus.
	10. Izpildītājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.
	11. Ja Izpildītāja vainas dēļ Pasūtītājam Vienošanās ietvaros tiek piemērota finanšu korekcija, Izpildītājs atlīdzina Pasūtītājam izdevumus piemērotās finanšu korekcijas apmērā. Finananšu korekcijas summu Pasūtītājs ir tiesīgs vienpusēji, par to rakstveidā paziņojot Izpildītājam, ieturēt no saskaņā ar Līgumu Izpildītājam izmaksājamām summām.
5. **Preces garantijas nosacījumi**
	1. Izpildītājs apliecina, ka Līguma izpildē tam ir saistoši Nolikumā (Līguma 1.pielikums), Izpildītāja Tehniskajā piedāvājumā (Līguma 2.pielikums) un Finanšu piedāvājumā (Līguma 3.pielikums), Līgumā noteiktie nosacījumi attiecībā uz garantijas nodrošināšanu Preces garantijas laikā.
	2. Precēm to ekspluatācijas vietā garantijas laiks ir 2 gadi no Preces Piegādes Akta abpusējas parakstīšanas dienas.
	3. Garantijas laikā Izpildītāja pienākums ir par saviem līdzekļiem Preces Defekta gadījumā veikt bojātās daļas nomaiņu vai remontu 7 (septiņu) kalendāro dienu laikā pēc Defekta pieteikšanas, vai Pusēm vienojoties, bet ne vēlāk kā 10 (desmit) darba dienu laikā pēc Pasūtītāja Defekta pieteikuma nosūtīšanas dienas. Servisa reakcijas laiks 2 (divu) darba dienu laikā pēc izsaukuma saņemšanas. Ja Defektu novēršanas termiņš ir ilgāks par 20 (divdesmit) darba dienām, Izpildītājam bez atlīdzības ir pienākums pēc Pasūtītāja pieprasījuma uz Defektu novēršanas laiku aizvietot Defektīvo Preci ar tādu pašu vai funkcionalitātes ziņā ekvivalentu preci.
	4. Ja attiecīgai Precei Pasūtītājs konstatē Defektu vairāk kā 2 (divas) reizes, Pasūtītājam ir tiesības pieprasīt Izpildītājam un Izpildītājam uz sava rēķina Pušu saskaņotā termiņā, bet ja Puses nespēj vienoties, ne vēlāk kā 30 (trīsdesmit) darba dienu laikā no Defekta pieteikuma nosūtīšanas, nomainīt attiecīgo Preci pret jaunu.
	5. Pasūtītājs defektus var pieteikt pa tālruni \_\_\_\_\_\_\_\_\_\_\_ darba dienās no 9:00 – 17:00, vai pa e-pastu \_\_\_\_\_\_\_\_\_@\_\_\_\_\_\_\_\_\_\_\_\_\_. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst.9:00.
6. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
7. **Pušu atbildība**
	1. Par katru nokavēto Preces Piegādes vai Defektu novēršanas dienu Pasūtītājam ir tiesības no Izpildītāja prasīt līgumsodu 0,5% (piecas desmitdaļas procenta) apmērā no Līguma summas, bet ne vairāk par 10% (desmit procenti) no Līguma summas.
	2. Ja Pasūtītājs Līguma paredzētajā termiņā un apjomā neveic maksājumu par Preci, Izpildītājam ir tiesības pieprasīt no Pasūtītāja līgumsodu 0,5% piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda. Šis noteikums nav maksājuma neveikšanai saskaņā ar Līguma 2.7.punktu.
	3. Līgumsoda samaksa neatbrīvo Puses no to saistību pilnīgas izpildes.
	4. Gadījumā, ja Pasūtītājam rodas tiesības uz Līguma pamata pieprasīt no Izpildītāja līgumsodu vai jebkuru citu maksājumu, Pasūtītājam, iepriekš rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītājam izmaksājamajām summām.
	5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
8. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt šo Līgumu.
	3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
9. **Līguma grozīšana un izbeigšana**
	1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
	2. Ir pieļaujami tikai Līguma nebūtiski grozījumi. Būtiski grozījumi iepirkuma līgumā pieļaujami tikai Publisko iepirkumu likuma 67.1 panta otrajā daļā minētajos gadījumos.
	3. Izpildītājs var aizstāt līgumā norādīto Preci ar citu tās modeli, ja Izpildītāja piedāvājumā norādītā Preces modeļa ražošana ir pārtraukta pēc Izpildītāja piedāvājuma iesniegšanas un to apliecina attiecīgās Preces ražotājs vai izplatītājs vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Izpildītājs var aizstāt Līgumā norādīto Preci ar citu tās modeli, kas ir ekvivalents vai labāks par nolikuma tehniskajā specifikācijā noteiktajām tehniskajām prasībām attiecīgajai Precei un ja līguma grozījumi ir noformēti rakstiski kā pielikums līgumam, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu.
	4. Izpildītājs un Pasūtītājs, savstarpēji vienojoties, ir tiesīgi pagarināt līguma izpildes termiņu ne vairāk kā par 1 (vienu) mēnesi, ja attiecīgās Preces ražotājs kavē attiecīgās preces piegādes termiņu Izpildītājam un ja minēto kavēšanos apliecina attiecīgās Preces ražotājs. Izpildītājs iesniedz minēto Preču ražotāja apliecinājumu Pasūtītājam.
	5. Līgumu pirms termiņa var izbeigt Pusēm savstarpēji rakstveidā par to vienojoties.
	6. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš, šādos gadījumos:
		1. ja Izpildītājs nav iesniedzis Pasūtītājam Līguma izpildes garantiju Līgumā noteiktajā termiņā (t.sk., ja iesniegtā līguma izpildes garantija ir zaudējusi spēku, atcelta un tā pēc Pasūtītāja pieprasījuma nav aizstāta ar citu līdzvērtīgu nodrošinājumu uz pasūtītājam pieņemamiem noteikumiem);
		2. ja Izpildītājs atkārtoti nepilda Līgumā noteiktās prasības;
		3. ja Izpildītājam ir uzsākts maksātnespējas process vai tā darbība tiek izbeigta vai pārtraukta.
	7. Lai novērstu neatbilstoši veiktu izmaksu risku **Eiropas Reģionālās attīstības** fondu finansētā projektā, Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 20 (divdesmit) darba dienas iepriekš, šādos gadījumos:
		1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
		2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma;
		3. ja līgumsods par Preces Piegādi vai Defektu novēršanas kavējumu ir sasniedzis 10% (desmit procentus) un Izpildītājs turpina bez objektīva attaisnojuma nepildīt savas Līgumā noteiktās saistības.
	8. Līguma izbeigšana Līguma 11.7.apakšpunktā minētajos gadījumos nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam.
	9. Ja Izpildītājs nepilda ar Līgumu uzņemtās saistības, izņemot saisitības, kas noteiktas Līguma 9.1.punktā vai ja Līgums tiek pārtraukts Izpildītāja vainas dēļ, Izpildītājam ir pienākums maksāt Pasūtītājam līgumsodu 10 % apmērā no Līguma summas.
10. **Nobeiguma nosacījumi**
	1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	2. Pusēm ir jāinformē vienai otra nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar Pasūtītāja parakstu.
	3. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt Latvijas Republikas vispārējās jurisdikcijas tiesā, atbilstoši Latvijas Republikas normatīvo aktu prasībām.
	4. Līgums sastādīts latviešu valodā, divos eksemplāros. Abiem Līguma eksemplāriem ir vienāds juridisks spēks. Viens Līguma eksemplārs glabājas pie Pasūtītāja, otrs – pie Izpildītāja.
	5. Visos citos jautājumos, ko neregulē Līguma noteikumi, Puses piemēro spēkā esošo Latvijas Republikas normatīvo aktu noteikumus.
	6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
	7. Līgums sastāv no šādiem dokumentiem to prioritātes secībā:
		1. Nolikuma, tajā skaitā tehniskās specifikācijas kopija – 1.pielikums;
		2. Tehniskā piedāvājuma kopija – 2.pielikums;
		3. Finanšu piedāvājuma kopija – 3.pielikums;
		4. Garantijas noteikumi – 4.pielikums;
		5. Iepirkuma sarakste – 5.pielikums;
		6. Preču nodošanas – pieņemšanas akta veidlapa – 6.pielikums.
11. **Pušu pārstāvji**
	1. No Pasūtītāja puses: (*vārds, uzvārds, tālrunis, e-pasts*)
	2. No Izpildītāja puses: (*vārds, uzvārds, tālrunis, e-pasts*)

1. **Pušu rekvizīti**

|  |  |  |
| --- | --- | --- |
| **Pasūtītājs:** |  | **Izpildītājs:** |

**Preces nodošanas – pieņemšanas akta veidlapa**

201\_. gada \_\_\_. \_\_\_\_ līgumam Nr. \_\_\_\_\_\_\_

\_\_\_\_\_\_vieta

2015.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_\_\_\_\_\_\_\_\_\_\_ līgumu Nr. \_\_\_\_\_\_\_\_\_\_\_ (turpmāk– Līgums) par pētnieciskās aparatūras un aprīkojumu (turpmāk – Preces) piegādi un uzstādīšanu, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rezultātiem (projekts – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Vienošanās Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), piedaloties: <pasūtītāja nosaukums, reģ.Nr.>, tās pārstāvja \_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Līguma \_\_\_ punktiem, turpmāk tekstā saukts – Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, reģ. nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk – saukts Izpildītājs, no otras puses, tiek sagatavots šādas nodošanas – pieņemšanas akts.

Nodošanas – pieņemšanas akts sagatavots par to, ka:

Izpildītājs, atbilstoši Līgumam, nodod un Pasūtītājs pieņem šādas Tehnisās specifikācijas \_\_\_.punktā noteiktās Preces:\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| *Preces nosaukums* | *Piedāvātās preces tehniskie rādītāji* | *Piegādātās preces tehniskie rādītāji* |
|  |  |  |

1. Izpildītājs Preces kopā ar to uzglabāšanas noteikumiem un lietošanas instrukcijām latviešu valodā ir piegādājis šādā Pasūtītāja noteiktajā adresē -\_\_\_\_\_\_\_\_\_\_\_\_\_\_\_\_, Rīgā.
2. Nodošanas- pieņemšanas aktam ir pievienota Preču piegādes apliecinoša dokumenta - rēķina Nr.\_\_\_\_\_\_\_\_\_\_\_\_\_ kopija.
3. Ar nodošanas – pieņemšanas akta abpusēju parakstīšanu Pasūtītājs un Izpildītājs apliecina, ka Līgumā noteiktās Preces piegādes ir veiktas Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādāto Preču kvalitāti un Izpildītāja Līgumā noteikto saistību izpildi.
5. Kopējā Līguma summa par Līgumā noteikto Preču piegādi ir EUR \_\_\_\_\_\_\_\_\_\_\_\_(ar vārdiem) bez PVN.
6. Izpildītājs (*datums)* ir veicis instruktāžu darbam ar Precēm un tās piederumiem šādam Pasūtītāja personālam:\_\_\_\_\_\_\_\_\_\_\_\_ (vārds, uzvārds); \_\_\_\_\_\_\_\_\_\_\_\_\_(vārds, uzvārds); \_\_\_\_\_\_\_\_\_\_\_\_\_(vārds, uzvārds); \_\_\_\_\_\_\_\_\_\_\_\_\_(vārds, uzvārds).

Nodošanas – pieņemšanas akts par Līguma izpildi sagatavots uz \_ lapām, 2 eksemplāros, no kuriem viens glabājas pie Pasūtītāja, otrs pie Izpildītāja.

|  |  |
| --- | --- |
| Pakalpojumu nodeva:IZPILDĪTĀJS \_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/ | Pakalpojumu pieņēma:PASŪTĪTĀJS \_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ |